35. schôdza NR SR - 9.deň - B. popoludní
Dátum: 2025-06-10
Poslanec: Bajo Holečková, Martina (SaS)
Druh vystúpenia: Vystúpenie v rozprave

102. Ďakujem veľmi pekne. Dovoľujem si predložiť návrh, ktorý zavedie definíciu jednorodičovskej domácnosti. Prečo je to dôležité? Ide o, poviem to, že zvýšenie a ochranu práv konkrétne tejto skupiny obyvateľstva, ktorá, ktorá nie je, poviem to, že malá. Dnes nám v rodičovských, jednorodičovských domácnostiach žije takmer 800-tisíc ľudí. V súčasnosti k tomu, aby sme tejto skupine vedeli efektívne pomáhať, bráni to, že v našom našom právnom poriadku nemáme jednorodičovskú domácnosť zadefinovanú a jednoducho nevieme potom nastaviť, poviem to, že tie politiky, ktoré by, ktoré by tejto skupine pomáhali. Táto definícia má za cieľ reflektovať súčasnú spoločenskú a najmä ekonomickú situáciu jednorodičov. Dovoľte mi upriamiť pozornosť na to, že rodiny, ktoré, ktoré žijú v jednorodičovskej domácnosti, tak 50 % z nich je, žije na hranici chudoby. Sú rodiny, ktoré žijú z 5,50 na deň. Myslím si, že to, to je proste neúnosné, aby sa rodič dokázal postarať o svoje deti, ak mu vychádza, že má 5,50. Čo si dnes za 5,50 reálne môžeme kúpiť? Tento môj návrh reaguje, poviem to, na dlhodobé volanie verejnosti po zlepšení podmienok pre jednorodičov, pretože ten počet jednorodičov nám neustále narastá vzhľadom na to, v akej dobe dobe žijeme. Aj štatistický úrad hovorí o tom, že jednorodičovské domácnosti sú domácnosti, ktoré sú najviac ohrozené, ohrozené chudobou. Musím povedať, že dlhodobo spolupracujem aj s organizáciami, ktoré sa venujú jednorodičom. Koniec koncov, mám aj osobnú skúsenosť a chcem aj poďakovať, pretože už v tomto pléne návrh na takúto definíciu bol od kolegýň z PS a ja im ďakujem za túto aktivitu, lebo myslím si, že toto by nemala byť, poviem to, že téma politická, ale mala by to byť téma, ktorá nás naozaj všetkých, všetkých spája, lebo sa to týka naozaj obrovského množstva ľudí, ale najmä detí. Dnes sa hovorí, že v týchto domácnostiach vyrastá okolo 300-tisíc detí a myslím si, že pokiaľ necháme tieto rodiny odkázané samé na seba, tak jednoducho sa budú len ďalej hlbšie prepadať a jednoducho aj tie deti budú naozaj veľmi ťažko potom napríklad študovať a ďalej sa vyvíjať a prosperovať. Čiže som presvedčená o tom, že ak zasanujeme takéto rodiny, poviem to, že v tom prvom roku, kedy nastane táto kríza v ich živote, a to koniec koncov ukazujú aj úspešné projekty, ktoré napríklad organizácia JEDEN RODIČ má už odskúšané aj na Slovensku, ale existujú teda aj dáta zo zahraničia, kde program, ktorý sprevádza tieto jednorodičovské domácnosti prvý rok, jeden rok teda dokáže zasanovať tieto rodiny, postaviť na nohy a jednoducho sa opäť vrátia, poviem to, do takého bežného života. Často napríklad tam vstupuje nielen psychologická pomoc, ale aj napríklad kouč, ktorý sa postará o to, aby napríklad tá mamička sa prekvalifikovala a dokázala sa potom zamestnať v nejakom inom segmente. Čiže je to celý taký komplex, ale my tento komplex proste nevieme dnes ponúknuť, pretože my nemáme zadefinovanú tú jednorodičovskú domácnosť a toto je to, to o čo sa snažím a vítam to, že už sa na tejto pôde to nehovorí len z tých opozičných lavíc, ale už aj v rámci koalície, a teda najmä z ministerstva zaznievajú tie hlasy, že, že niečo urobíme. Ale podľa mňa je už nevyhnutné urobiť to, poviem to, že včera bolo neskoro a my sa tu len potácame tým, že je to zatiaľ sľúbené a nevieme sa toho dočkať. Takže ja chcem apelovať na už na kohokoľvek, dajte nám jednorodičovskú definíciu do zákona, aby sme mohli konečne nastaviť tú pomoc tak, aby bola efektívna, aby sme týmto rodinám pomohli a vytvorili naozaj systém, ktorý zasanuje tých, ktorí nadnes prepadajú do chudoby. Ďakujem veľmi pekne a ďakujem aj za naozaj za všetky iniciatívy, ktoré, ktoré v tejto oblasti vznikli a verím, že aj takou našou spoločnou, spoločným tlakom dospejeme k tomu, že v blízkej dobe budeme mať zadefinovaných jednorodičov v zákone, už nech je to z kohokoľvek návrhu, len nech sa to stane a nech týmto ľuďom a deťom dokážeme efektívne konečne pomáhať. Ďakujem veľmi pekne, skončila som.